b'\n_START_ARTICLE_\nJuho Heikki Pakkala\n_START_PARAGRAPH_\nJuho Heikki (J. H.) Pakkala (16. maaliskuuta 1877 Veteli \xe2\x80\x93 24. lokakuuta 1952 Veteli) oli suomalainen maanviljeilij\xc3\xa4 ja suomalaisen puolueen kansanedustaja._NEWLINE_Pakkalan vanhemmat olivat talollinen Matti Polso ja Kaisa Gustava Klemola. H\xc3\xa4n k\xc3\xa4vi kansakoulua ja toimi maanviljelij\xc3\xa4n\xc3\xa4 Veteliss\xc3\xa4 vuodesta 1896 alkaen. Pakkala ty\xc3\xb6skenteli my\xc3\xb6s r\xc3\xa4\xc3\xa4t\xc3\xa4lin\xc3\xa4 30 vuoden ajan. _NEWLINE_Pakkala oli kansanedustajana 1909\xe2\x80\x931910 edustaen Vaasan l\xc3\xa4\xc3\xa4nin pohjoista vaalipiiri\xc3\xa4. H\xc3\xa4n oli Vetelin kunnanvaltuuston j\xc3\xa4senen\xc3\xa4 ja kunnallislautakunnan esimiehen\xc3\xa4. Pakkala oli Keski-Pohjanmaan osuuskaupan hallintoneuvoston varapuheenjohtajana ja kuului Keski-Pohjanmaan maanviljelysseuran johtokuntaan._NEWLINE_Juho Heikki Pakkala oli naimisissa vuodesta 1896 Leena Kaisa Pakkalan kanssa.'